BIRŠTONO SAVIVALDYBĖS ADMINISTRACIJA
Aiškinamasis raštas

prie 2015 m. finansinių ataskaitų

I.  Bendroji dalis

1. Birštono savivaldybės administracija yra viešasis juridinis asmuo, turintis sąskaitą banke ir antspaudą su Lietuvos valstybės herbu ir savo pavadinimu. Savivaldybės buveinės adresas: Jaunimo g. 2, Birštonas, Lietuvos Respublika. Įstaigos kodas 188750166.


2. Savivaldybės administracija yra biudžetinė įstaiga, finansuojama iš Lietuvos Respublikos valstybės ir savivaldybės biudžetų.

3. Savivaldybės administracijos savininko teises ir pareigas įgyvendina Birštono savivaldybės taryba, kuri koordinuoja savivaldybės veiklą, tvirtina ir teisės aktų nustatyta tvarka keičia savivaldybės administracijos nuostatus, priima sprendimą dėl savivaldybės administracijos buveinės pakeitimo, sprendžia kitus įstatymuose jos kompetencijai priskirtus klausimus.


4. Savivaldybės administracija ataskaitinio laikotarpio pabaigoje turi 3 asocijuotus subjektus (VšĮ), 3 kontroliuojamas uždarąsias akcines bendroves, 1 akcinę bendrovę, kuriose turi nuo 83,52 iki 100 proc. balsavimo teisių.

5. Informacija apie šiuos subjektus pateikiama pagal 6-ojo VSAFAS ,,Finansinių ataskaitų aiškinamasis raštas“ 1 priede nurodytą privalomą formą.

6. Svarbių sąlygų, kurios gali paveikti tolesnę savivaldybės administracijos veiklą, savivaldybės darbuotojai neįžvelgia.


7. Birštono savivaldybės administracijos (tarybos) vidutinis darbuotojų skaičius yra 63.


8. Savivaldybės administracija vykdo nuostatuose patvirtintas funkcijas.


9. Savivaldybės finansinės ataskaitos teikiamos už pilnus 2015 biudžetinius metus.


10. Finansinėse ataskaitose pateikiami duomenys išreikšti Lietuvos Respublikos piniginiais vienetais – Eurais ir centais.

II. Apskaitos politika

11. Savivaldybės administracija parengtos finansinės ataskaitos atitinka VSAFAS, kaip tai nustatyta Viešojo sektoriaus atskaitomybės įstatymo 21 straipsnio 6 dalyje.


12. Savivaldybės administracijos apskaitos politika parengta ir patvirtinta administracijos direktoriaus įsakymu. Savivaldybės administracijos apskaitos politika užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, savivaldybės administracija vadovaujasi bendraisiais apskaitos principais, nustatytais 1-ajame VSAFAS ,,Finansinių ataskaitų rinkinio pateikimas“.

13. Administracijoje buhalterinė apskaita vedama naudojant Labbis, „word“, „excel“  programas.

14. 2014 m. finansinės ataskaitos parengtos vadovaujantis VSAFAS reikalavimais. 2015 m. metinių finansinių ataskaitų rinkinyje pateikiami praėjusio ataskaitinio laikotarpio sąskaitų likučiai.
III. Minimalios apskaitos politikos nuostatos
Nematerialusis turtas


15. Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.


16. Nematerialusis turtas pirminio pripažinimo metu apskaitoje yra registruojamas įsigijimo savikaina.

17. Išankstiniai mokėjimai už nematerialųjį turtą apskaitoje registruojami išankstiniai mokėjimai už nematerialųjį turtą sąskaitoje.


18. Viso įstaigos nematerialiojo turto naudingo tarnavimo laikas yra ribotas. Finansinėse ataskaitose yra rodoma įsigijimo savikaina, atėmus sukauptą amortizacijos ir nuvertėjimo, jei jis yra, sumą.


19. Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu.

20. Nematerialiojo turto naudingo tarnavimo laikas ir amortizacijos normatyvai nustatyti ir patvirtinti savivaldybės administracijos direktoriaus 2014 m. vasario 26 d. įsakymu Nr. AV-063.
Ilgalaikis materialusis turtas

21. Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.


22. Ilgalaikis materialusis turtas pagal pobūdį skirstomas į pagrindines grupes, nustatytas VSAFAS.


23. Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina, pagal ilgalaikio materialiojo turto vienetus.


24. Išankstiniai mokėjimai už ilgalaikį materialųjį turtą apskaitoje registruojami išankstiniai mokėjimai už materialųjį turtą sąskaitoje.


25. Po pirminio pripažinimo ilgalaikis materialusis turtas, išskyrus žemę ir kultūros vertybes, finansinėse ataskaitose rodomas įsigijimo savikaina, atėmus sukauptą nusidėvėjimo ir nuvertėjimo, jei jis yra, sumą. Žemė ir kultūros vertybės po pirminio pripažinimo finansinėse ataskaitose rodomos tikrąja verte.


26. Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką.


27. Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal konkrečius materialiojo turto nusidėvėjimo normatyvus, patvirtintus savivaldybės administracijos direktoriaus 2014 m. vasario 26 d. įsakymu Nr. AV-063.


28. Kai turtas parduodamas arba nurašomas, jo įsigijimo savikaina, sukaupto nusidėvėjimo ir, jei yra, nuvertėjimo sumos nurašomos.

Atsargos

29. Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo ar pasigaminimo savikaina ar grynąja galimo realizavimo verte, atsižvelgiant į tai, kuri iš jų mažesnė.


30. Apskaičiuodama atsargų, sunaudotų teikiant paslaugas, ar parduotų atsargų savikainą savivaldybės administracija taiko konkrečių kainų būdą.


31. Prie atsargų priskiriamas neatiduotas naudoti ūkinis inventorius. Atiduoto naudoti ūkinio inventoriaus vertė iš karto įtraukiama į sąnaudas.

32. Naudojamo inventoriaus vertinė apskaita kontrolės tikslais tvarkoma nebalansinėje sąskaitoje.

Finansinis turtas 

33. Po pirminio pripažinimo investicijos į kontroliuojamus ne viešojo sektoriaus savivaldybės apskaitoje registruojamos nuosavybės metodu.


34. Jei taikant apskaitoje nuosavybės metodą nuostolių dalis kontroliuojamame subjekte viršija jos investicijų balansinę vertę, o savivaldybė neketina kompensuoti kontroliuojamo neviešojo sektoriaus subjekto nuostolių, savivaldybė pripažįsta nuostolių sumą, lygią savo investicijų vertei, ir investicijas rodo nuline verte.


35. Tik tuo atveju, jei savivaldybė įsipareigoja kompensuoti kontroliuojamų uždarųjų akcinių bendrovių nuostolius ar prisiima kitų įsipareigojimų, o investicijų į kontroliuojamą subjektą vertė jau lygi nuliui, apskaitoje užregistruoja įsipareigojimą.
Gautinos sumos

36. Gautinos sumos pirminio pripažinimo metu yra įvertinamos įsigijimo savikaina.

37. Vėliau ilgalaikės gautinos sumos ataskaitose rodomos amortizuota savikaina, atėmus nuvertėjimo nuostolius, o trumpalaikės gautinos sumos – įsigijimo savikaina, atėmus nuvertėjimo nuostolius.
    

Finansavimo sumos
38. Finansavimo sumos pripažįstamos, kai atitinka 20-ajame VSAFAS ,,Finansavimo sumos“ nustatytus kriterijus.

39. Finansavimo sumos – iš savivaldybės, valstybės biudžeto, Europos Sąjungos, Lietuvos ir užsienio paramos fondų gauti arba gautini pinigai arba kitas turtas, skirti savivaldybės nuostatuose nustatytiems tikslams pasiekti ir funkcijoms atlikti bei vykdomoms programoms įgyvendinti. Finansavimo sumos apima ir savivaldybės gautus arba gautinus pinigus, ir kitą turtą pavedimams vykdyti, kitas lėšas išlaidoms dengti ir kaip paramą gautą turtą.

40. Finansavimo sumos pagal paskirtį skirstomos į: finansavimo sumas nepiniginiam turtui įsigyti ir finansavimo sumas kitoms išlaidoms kompensuoti.

41. Finansavimo sumos nepiniginiam turtui įsigyti apima ir nemokamai gautą arba už simbolinį atlygį įsigytą nepiniginį turtą.

42. Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis išlaidoms kompensuoti, yra laikomos visos likusios finansavimo sumos, kurios nepriskriamos nepiniginiam turtui įsigyti.

43. Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais padaromos su finansavimo sumomis susijusios sąnaudos.

Finansiniai įsipareigojimai ir t.t
44. Administracijoje nuoma, finansinė nuoma (lizingas) apskaitomi vadovaujantis 19-ojo VSAFAS nuostatomis.

45. Administracijoje apskaita grupuojama pagal segmentus, kaip nustato 25-asis VSAFAS „Segmentai“.

46. Administracijoje kitos pajamos apskaitomos vadovaujantis 10-o VSAFAS nuostatomis. 

47. Administracijoje sąnaudos apskaitomos vadovaujantis 11-o VSAFAS nuostatomis.

48. Administracijoje užsienio valiuta apskaitoma vadovaujantis 21-o VSAFAS nuostatomis.

49. Administracijoje atidėjiniai apskaitomi vadovaujantis  18-o VSAFAS nuostatomis. 
AIŠKINAMOJO RAŠTO PASTABOS
                                         Nematerialusis turtas
50. Apie nematerialiojo turto balansinės vertės pagal grupes pasikeitimą per 2015 m. pateikta pagal 13-ojo standarto 1 priede nustatytą formą. Ilgalaikio nematerialiojo turto grupių naudingo tarnavimo laikas: 

Programinė įranga, jos licenzijos 2 metai;

Licenzijos, patentai, išradimai 6 metai;

Kitas nematerialusis turtas 6 metai.

Nematerialiojo turto vienetų, kurių naudingo tarnavimo laikas yra neribotas, nėra.

Nematerialiojo turto apskaitoje turto nuvertėjimo nėra.
51. Turtas, kuris yra visiškai amortizuotas, tačiau vis dar naudojamas veikloje lentelėje Nr. 1 pateikiama įsigijimo savikaina.


52. Turto, kuris nebenaudojamas administracijos veikloje nėra.

53. Turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo garantija, ir turto, kuris nebenaudojamas savivaldybės veikloje, nėra.

54. Turto per ataskaitinį laikotarpį patikėjimo teise perduoto kitiems subjektams nėra.


55. Valstybei nuosavybės teise priklausančio, savivaldybės patikėjimo teise valdomo nematerialiojo turto neturime.
Ilgalaikis materialusis turtas

56. Informacija apie ilgalaikio materialiojo turto balansinės vertės IMT grupes pasikeitimą per ataskaitinį laikotarpį pateikta pagal 12-ojo standarto 1 priede nustatytą formą.


57. Valstybei nuosavybės teise priklausančio, savivaldybės patikėjimo teise valdomo ilgalaikio materialiojo turto balansinė vertė pateikta pagal 12-ojo standarto 3 priedo nustatytą formą.


58. Turtas, kuris yra visiškai nudėvėtas, tačiau vis dar naudojamas veikloje lentelėje Nr. 2 pateikiama įsigijimo savikaina.

59. Turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo garantija administracijoje nėra.
60. Turto, kuris laikinai nenaudojamas veikloje, pateikiamas lentelėje Nr. 3.

61. Socialiniai butai, kurie nenaudojami įprastinėje veikloje ir laikomi vien tiktai pajamoms iš nuomos pateikiamas lentelėje Nr. 4.

62. Ilgalaikio materialiojo turto grupių naudingo tarnavimo laikas: 

Pastatai iki 140 metų;

Infrastruktūros ir kiti statiniai iki 60 metų;

Mašinos ir įrengimai iki 15 metų;

Transporto priemonės 7 metai;

Baldai ir biuro įranga iki 7 metų;

Kitas ilgalaikis materialus turtas iki 30 metų.

63. Administracija turi nekilnojamųjų kultūros vertybių. Kultūros vertybių tikroji vertė pateikta 2015-12-31 dienai lentelėje Nr. 5. 

64. Žemės tikroji vertė pateikta 2015-12-31 dienai lentelėje Nr.6.

65. Biologinis turtas ir mineraliniai ištekliai būtų apskaitoma vadovaujantis 16-ojo VSAFAS nuostatomis, tačiau administracijoje biologinio turto ir mineralinių išteklių nėra. 
66. Turto perduoto Turto bankui nėra.
Atsargos
67. Informacija apie  atsargų įsigijimo vertę pagal atsargų grupes pateikta pagal 8-ojo standarto 1 priede nustatytą formą.

Finansinis turtas
68. Parduoti laikomo finansinio turto administracija neturi. Taip pat nėra suteikusi kitiems subjektams paskolų. 
69. Finansinis turtas padidėjo 8712,60 Eur dėl finansinio turto konvertavimo litus į eurus.
70. Informacija apie per vienerius metus gautinas sumas pagal 17-ojo standarto 7  priede nustatytą formą.

71. Informacija apie pinigus ir pinigų ekvivalentus pateikta pagal 17-ojo standarto 8  priede nustatytą formą.

72. Informacija apie kai kurias trumpalaikes mokėtinas sumas pateikta pagal 17-ojo standarto 12  priede nustatytą formą.
73. Pateikiama informacija apie finansavimo sumas: pagal šaltinį, tikslinę paskirtį ir jų pokyčius per ataskaitinį laikotarpį pagal 20-ojo standarto 4  priede nustatytą formą.  

74. Finansavimo sumų likučiai pateikti pagal 20-ojo standarto 5  priede nustatytą formą.
75. Administracija atidėjinių, neapibrėžtųjų įsipareigojimų, neapibrėžto turto ir poataskaitinų įvykių neturi.
  76. Administracija ilgalaikės finansinės nuomos įsipareigojimų neturi.
  77. Informacija apie ilgalaikį finansinį turtą pateikta pagal 6-ojo standarto 5  priede nustatytą formą.

  78. Valstybės ar savivaldybių įmonių, kontroliuojamų akcinių ir uždarųjų akcinių bendrovių, kontroliuojamų viešųjų įstaigų jungtinė finansinės būklės ataskaita (balansas) pateikta pagal 6-ojo standarto 3  priede nustatytą formą.

  79. Informacija apie kontroliuojamus, asocijuotuosius ir kitus subjektus ataskaitinio laikotarpio pabaigoje pateikta pagal 6-ojo standarto 2  priede nustatytą formą.

  80. Informacija apie išankstinius apmokėjimus pateikta pagal 6-ojo standarto 6  priede nustatytą formą.
  81. Išnuomoto turto balansinės vertės, veiklos nuomos laikotarpiai pateikta lentelėje Nr. 7.
  82. Būsimas pagrindines nuomos įmokas numatomas gauti pagal pasirašytas veiklos nuomos sutartis per vienerius metus, po vienerių metų, bet ne vėliau kaip per penkerius metus, ir po penkerių metų detalizuojama pagal 19-ojo VSAFAS 8 priede nustatytą formą. 

  83. Informacija pagal panaudos sutartį administracija perdavusį turtą ir panaudos laikotarpius pateikta lentelėje Nr. 8.
 84. Informacija pagal panaudos sutartis gauto turto vertę ir nuomos laikotarpius pateikta lentelėje Nr.9. 
  85. Informacija pagal veiklos segmentus pateikta pagal 25-ojo standarto priede nustatytą formą.
  86. Informacija apie pagrindinės veiklos pajamas ir kitos veiklos pajamas pateikta pagal 10-ojo standarto 2 priede nustatytą formą.
Sąnaudos

         87. Sąnaudos apskaitomos vadovaujantis VSAFAS. Ši informacija detaliai pateikiama pagal 25-ojo standarto priede nustatytoje formoje pagal segmentus.
Apskaitos skyriaus vedėja

